Είχαμε κλείσει το σπίτι για 5 βράδια, αλλά τελικά μετά την πρώτη μέρα έπρεπε να φύγουμε. Η κυρία Μαρία είναι πολύ φιλική, άμεση και πρόθυμη να εξυπηρετήσει και συμβουλέψει τους επισκέπτες της! Οτιδήποτε και αν χρειαστήκαμε την πήραμε τηλέφωνο και προσπάθησε αμέσως να μας διευκολύνει! Το σπίτι βρίσκεται σε μια περιοχή λίγο έξω από την πόλη της Κω και η διαδρομή έχει μερικές ανηφόρες μέχρι να φθάσεις. Γι'αυτό τον λόγο, σας συνιστούμε να νοικιασετε για τη δική σας ευκολία κάποιο αυτοκίνητο ή μηχανάκι. Το ποδήλατο είναι και αυτό μια λύση, αλλά η συχνότητα της διαδρομής Κως- Σπίτι θα σας κουράσει. Ακόμη, τα δρομολόγια του ΚΤΕΛ δεν ειναι τακτικα και δεν τηρούνται με συνέπεια.Η περιοχή είναι σχετικά ήσυχη και απομακρυσμένη από την πόλη, μέσ' στην εξοχή (γεγονός που μας είχε ενθουσιάσει). Ωστόσο όταν φθάσαμε ορισμένα πράγματα δεν ηταν όπως τα περιμέναμε... Καταρχάς, το νησί της Κω δεν είχε ρεύμα εκείνη την περίοδο, γεγονός που έκανε τη διαμονή μας δυσκολότερη. Η είσοδος τους σπιτιού δεν ειναι ιδιωτική ,όπως αναφέρεται, αλλά διασχίζεις ένα μικρό δρομάκι γύρω στα 20μ περνώντας μπροστά από ενα σπίτι όπου νοικιάζεται από άλλους επισκέπτες.Ακριβως επειδή δεν είχαμε ρεύμα, η περιοχή ήταν πολύ σκοτεινή και το μοναδικό φως για να φθάσουμε στο σπίτι ήταν από μερικά LED φωτάκια στο γρασίδι. Επίσης, τα παράθυρα δεν είχαν κάποιο παντζούρι, ώστε να μην φαινομαστε απέξω, ενώ στο μπάνιο το ντουζ ήταν μια ξύλινη παλέτα , η οποία δεν ήταν βιδωμένη. Εάν επιλέξετε αυτό το κατάλυμα , λάβετε υπόψιν σας κυρίως τη μετακίνηση και να στε σίγουροι ότι η κυρία Μαρία θα σας κάνει να νιώσετε σαν το σπίτι σας.